stanford-oval/wikipedia huggingface dataset:
พรรคชาติสังคม
ประวัติ

หลังการรัฐประหารครั้งแรกของจอมพลสฤษดิ์เมื่อวันที่ 16 กันยายน พ.ศ. 2500 เขาจัดให้มีการเลือกตั้งทั่วไปในวันที่ 15 ธันวาคม พ.ศ. 2500 ก่อนรัฐประหาร ผู้สนับสนุนจอมพลสฤษดิ์ได้ก่อตั้งพรรคสหภูมิ ซึ่งทางพรรคทำผลงานได้ค่อนข้างน่าผิดหวังโดยได้ที่นั่งในสภาผู้แทนราษฎรเพียง 44 ที่นั่งจากทั้งหมด 160 ที่นั่ง ที่นั่งส่วนใหญ่ตกเป็นของผู้สมัครอิสระ รวมทั้งอดีตสมาชิกพรรคเสรีมนังคศิลาหลายคนที่ละทิ้งพรรคแต่ไม่ได้เข้าร่วมกับพรรคสหภูมิ
เพื่อให้ควบคุมรัฐสภาได้สะดวกยิ่งขึ้น จอมพลสฤษดิ์จึงได้ก่อตั้งพรรคชาติสังคม โดยรวมพรรคสหภูมิเข้ากับกลุ่มอดีต ส.ส. ของพรรคเสรีมนังคศิลา โดยจอมพลสฤษดิ์เป็นหัวหน้าพรรค พลโทถนอม กิตติขจร มือขวาของเขา และนายสุกิจ นิมมานเหมินท์เป็นรองหัวหน้าพรรค และพลโทประภาส จารุเสถียร เป็นเลขาธิการพรรค พรรคยึดคำขวัญ ชาติ ศาสนา พระมหากษัตริย์ ประชาธิปไตย สังคม
อดีตสมาชิกพรรคสหภูมิส่วนใหญ่ไม่พอใจการเคลื่อนไหวครั้งนี้ เนื่องจากไม่ต้องการเกี่ยวข้องกับกลุ่มของอดีต ส.ส. พรรคเสรีมนังคศิลา กลุ่มอดีตส.ส.พรรคสหภูมิ 36 คน ลงชื่อในจดหมายประท้วงจอมพลสฤษดิ์ แต่ให้คำมั่นว่าจะสนับสนุนต่อไป การที่นายพจน์ สารสิน นายกรัฐมนตรีรักษาการลาออก อาจเป็นเพราะไม่ต้องการเป็นหุ่นเชิดของคณะรัฐประหาร พลโทถนอมเข้ารับตำแหน่งนายกรัฐมนตรีเมื่อวันที่ 1 มกราคม พ.ศ. 2501 ตามคำร้องขอของจอมพลสฤษดิ์ซึ่งพักรักษาตัวอยู่ที่บางแสนเพื่อรักษาโรคตับของเขา
ดูเพิ่ม

จอมพลสฤษดิ์ ธนะรัชต์
จอมพลถนอม กิตติขจร
การเลือกตั้งในประเทศไทยครั้งที่ 10
รัฐประหารในประเทศไทย พ.ศ. 2500
รัฐประหารในประเทศไทย พ.ศ. 2501
แหล่งข้อมูลอื่น

ไทยรักไทยในฐานะอภิมหาพรรค
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (71)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย
พระองค์เจ้าสีสุวัตถิ์ พงสานมุนี

| พระองค์เจ้าสีสุวัตถิ์ พงสานมุนี> สมเด็จพระราชินีแห่งกัมพูชา |
| --- | --- |
ดำรงพระยศ: ค.ศ. 1942 – 1951
ก่อนหน้า: สมเด็จพระอัครมเหสี มหากษัตรีย์ นโรดม กานวิมาน นรลักข์เทวี
ถัดไป: สมเด็จพระราชอัครมเหสีนโรดม มุนีนาถ สีหนุ

ประสูติ: 29 มกราคม ค.ศ. 1929(1929-01-29)
สิ้นพระชนม์: 5 ธันวาคม ค.ศ. 1974(1974-12-05) (45 ปี)
คู่อภิเษก: พระบาทสมเด็จพระนโรดม สีหนุ (สมรส 1942; หย่า 1951)
พระบุตร: สมเด็จพระบรมเรียมนโรดม ยุวนาถ พระองค์เจ้านโรดม ระวีวงศ์สีหนุ สมเด็จกรมพระนโรดม จักรพงศ์ พระองค์เจ้านโรดม สุริยเรืองสี พระองค์เจ้านโรดม คันธาบุปผา พระองค์เจ้านโรดม เขมานุรักษ์สีหนุ พระองค์เจ้านโรดม ปทุมบุปผา
ราชวงศ์: ตรอซ็อกผแอม
ราชสกุล: สีสุวัตถิ์
พระบิดา: พระบาทสมเด็จพระสีสุวัตถิ์ มุนีวงศ์
พระมารดา: คุณพระนางเกสรมาลี
ศาสนา: พุทธเถรวาท
พระองค์เจ้าสีสุวัตถิ์ พงสานมุนี (อังกฤษ : Sisowath Phongsanmuni, เขมร : ព្រះអង្គម្ចាស់ក្សត្រីយ៏ ស៊ីសុវត្ថិ ពង្សានមុនី) เป็นพระราชธิดาในพระบาทสมเด็จพระสีสุวัตถิ์ มุนีวงศ์กับคุณพระนางเกสรมาลี (ณาต) เป็นอดีตพระชายาและพระมาตุจฉาในพระบาทสมเด็จพระนโรดม สีหนุ
พระประวัติ

พระองค์เจ้าสีสุวัตถิ์ พงสานมุนี (เจ้าโมง) เป็นพระราชธิดาองค์แรกในพระบาทสมเด็จพระสีสุวัตถิ์ มุนีวงศ์ กับคุณพระนางเกสรมาลี (ณาต) ประสูติเมื่อวันที่ 29 มกราคม พ.ศ. 2472 ได้อภิเษกสมรสกับพระบาทสมเด็จพระนโรดม สีหนุ เมื่อ พ.ศ. 2485 ซึ่งเป็นมีศักดิ์เป็นพระนัดดา และพระองค์เจ้าสีสุวัตถิ์ พงสานมุนีมีศักดิ์เป็นพระมาตุจฉา และทรงหย่าเมื่อ พ.ศ. 2494 มีพระราชโอรสและพระราชธิดาทั้งหมด 7 พระองค์ ดังนี้
สมเด็จพระบรมเรียมนโรดม ยุวนาถ (พ.ศ. 2486 – 2564)
พระองค์เจ้านโรดม ระวีวงศ์สีหนุ (พ.ศ. 2487 – 2516)
สมเด็จกรมพระนโรดม จักรพงศ์ (พ.ศ. 2488 – ปัจจุบัน)
พระองค์เจ้านโรดม สุริยเรืองสี (พ.ศ. 2490 – 2519)
พระองค์เจ้านโรดม คันธาบุปผา (พ.ศ. 2491 – 2495)
พระองค์เจ้านโรดม เขมานุรักษ์สีหนุ (พ.ศ. 2492 – 2518)
พระองค์เจ้านโรดม ปทุมบุปผา (พ.ศ. 2494 – 2519)
พระองค์เจ้าสีสุวัตถิ์ พงสานมุนี สิ้นพระชนม์ เมื่อวันที่ 5 ธันวาคม พ.ศ. 2517 พระชนมายุ 45 ปี
เฉิน หมิ่นเอ๋อ
ผลงานการแสดง

ละครโทรทัศน์กับค่ายทีวีบี (TVB)
| พ> ศ. | ชื่อละครภาษาจีน (ภาษาอังกฤษ) | ชื่อละครภาษาไทย |
| --- | --- | --- |
| 2522 | 楚留香 (Chor Lau Heung 1979) | ชอลิ้วเฮียง |
| 2522 | 名劍風流 (The Sword of Romance 1979) | ดาบมังกรหยก |
| 2523 | 上海灘（The Bund I） | เจ้าพ่อเซี่ยงไฮ้ |
| 2523 | 親情 （The Brothers 1980) | เลือดต่างสี |
| 2524 | 无双谱 (Double Fantasies 1981) | นางพญาปาฎิหาริย์ |
| 2524 | 風雨晴 (Come Rain Come Shine 1981) | มรสุมสายรุ่ง |
| 2524 | 佛山赞先生 (Kung Fu Master of Fat Shan 1981) | สองเทพบุตรโลกันต์ |
| 2524 | 富贵荣华 (Brothers Four 1981) | ไอ้หนุ่มเฮงระเบิด |
| 2524 | 過客（The Lonely Hunter 1981） | เหยี่ยวถลาลม |
| 2525 | 荆途 (Destiny 1982) | โชคชะตา  |
| 2525 | 过山车 (Roller coaster 1982) | รถไฟเหาะหารัก |
| 2525 | 獵鷹（The Emissary 1982) | มือปราบจ้าวอินทรีย์ |
| 2526 | 天降財神（The Superpower 1983) | เพื่อนรักต่างดาว หรือ เพื่อนรักนอกพิภพ |
| 2528 | 挑戰（The Rough Ride 1985) |  เทพบุตรทรนง  |
| 2528 | 中四丁班 (Form 4D 1985) | นักเรียนรุ่น4 |
| 2528 | 大廈 (Condo 1985) | คอนโดมิเนียม |
| 2529 | 薛丁山征西 (General Father General Son 1986) | ซิติงซาน พิชิตตะวันตก |
| 2529 | 神勇CID (Siblings of Vice and Virtue 1986) | ซีไอดี หน่วยล่าล้างจรชน |
| 2529 | 林冲 (The Unyielding Master Lim 1986) | หลินชง แม่ทัพแห่งซ่ง |
| 2530 | 静待黎明 (When Silken Hands Get Rough 1987) | ยอดทรนง |
| 2530 | 男兒本色 (The Foundlings Progress 1987) | ศักดิ์ศรีลูกผู้ชาย |
| 2530 | 大明群英 (Born to Be a King 1987) | จอมจักรพรรดิ จูหยวนจาง |
| 2530 | 書劍恩仇錄 (The Book and the Sword 1987) |  ตำนานอักษรกระบี่ |
| 2531 | 大都會 (Behind Silk Curtains 1988) | คนปาบ |
| 2531 | 當代男兒（And Yet We Live 1988) | ค่าแห่งชีวิต |
| 2531 | 太平天国 (Twilight of a Nation 1988) | จอมยุทธแผ่นดินเลือด |
| 2532 | 富貴流氓（For Once in a Life Time 1989) | เลือดรัก เลือดแค้น |
| 2532 | 串烧冤家 (Three in Acrowd 1989) | สามคนอลเวง |
| 2533 | 走路新郎哥 (The Legend of the Dragon Pearl 1990) | มังกรคะนองรัก |
| 2533 | 天若有情（The Witness of Time 1990) | คู่แค้นเลือดต่างสี |
| 2533 | 夕阳战士 (The Deserted Warrior 1990) | --- |
| 2534 | 不婚妈咪 1991 |  |
| 2535 | 愛生事家庭 (Class Of '93) | รุ่น 93 |
แหล่งข้อมูล

เฉิน หมิ่นเอ๋อ ที่ซินล่างเวย์ปั๋ว (ในภาษาจีน)
เฉิน หมิ่นเอ๋อ ที่อินเทอร์เน็ตมูวีเดตาเบส
เฉิน หมิ่นเอ๋อ ที่ฮ่องกงมูวีเดตาเบส
【ข้อมูล】ชีวิตที่ผ่านมาของอดีตดาราสาวชื่อดัง เฉินหมิ่นเอ๋อ เก็บถาวร 2016-09-23 ที่ เวย์แบ็กแมชชีน
วิทยา หมัดหลำ

| ข้อมูลส่วนตัว |
| --- | --- | --- | --- |
ชื่อเต็ม:  วิทธยา ปุญญวราศิริ
วันเกิด:  6 ตุลาคม พ.ศ. 2528 (39 ปี)
สถานที่เกิด:  จังหวัดสงขลา ประเทศไทย
ส่วนสูง:  1.79 m (5 ft 10 1⁄2 in)
ตำแหน่ง:  กองกลางตัวรับ
สโมสรอาชีพ*
| ปี |  ทีม |  ลงเล่น |  (ประตู) |
| 2005–2006 |  สงขลา |  22 |  (7) |
| 2007–2008 |  กรมศุลกากร |  39 |  (4) |
| 2009–2017 |  แบงค็อก ยูไนเต็ด |  254 |  (12) |
| 2018–2019 |  บีจี ปทุม ยูไนเต็ด |  4 |  (1) |
| 2019 |  ชลบุรี เอฟซี |  6 |  (0) |
| 2020–2021 |  เอ็มโอเอฟ ศุลกากร ยูไนเต็ด |  10 |  (0) |
ทีมชาติ
| 2015 |  ไทย |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤศจิกายน 2551
วิทยา หมัดหลำ ชื่อเล่น ยา เกิดเมื่อวันที่ 6 ตุลาคม พ.ศ. 2528 เป็นนักฟุตบอลชาวไทย เล่นในตำแหน่งกองกลางตัวรับ
ทีมชาติ

ในเดือนมีนาคม พ.ศ. 2558 วิทยาได้ติดทีมชาติในเกมนัดกระชับมิตรพบกับทีมชาติสิงคโปร์
แหล่งข้อมูลอื่น

ประวัติ เก็บถาวร 2016-05-12 ที่ เวย์แบ็กแมชชีน ที่ โกล
TEA BOX ชายชรากับหมาบ้า

TEA BOX ชายชรากับหมาบ้า เป็นมินิซีรีส์ไทยปี 2564 ออกอากาศทางไทยพีบีเอสและไลน์ทีวี นำแสดงโดยนิรุตติ์ ศิริจรรยา, ชาคริต แย้มนาม และสุทธิรักษ์ ทรัพย์วิจิตร
เรื่องราวเป็นเรื่องเกี่ยวกับชายชราผู้สิ้นหวังกับชีวิต และชายหนุ่มที่ค้นหาจุดมุ่งหมายในชีวิต
เรื่องย่อ

เจเจเพิ่งถูกเฟิร์นแฟนสาวบอกเลิก ทั้งสองทะเลาะกันเสียงดังจนวิชัยชายชราข้างบ้านที่ใช้ชีวิตอย่างไม่มีจุดหมายหงุดหงิดด้วยความรำคาญ เหตุการณ์ยิ่งหนักขึ้นไปอีก เมื่อวิชัยเห็นเจเจแอบขโมยมะม่วงของเขาจนเรื่องไปถึงโรงพัก
ตำรวจไกล่เกลี่ยให้เจเจรดน้ำต้นไม้ให้วิชัยทุกวันเพื่อเป็นการลงโทษ จุดเริ่มต้นของมิตรภาพต่างวัยจึงถือกำเนิดขึ้น
นักแสดง

นิรุตติ์ ศิริจรรยา รับบทเป็น วิชัย, ชายชราซึ่งเคยเป็นหัวหน้าวิศวกรมากประสบการณ์
ชาคริต แย้มนาม รับบทเป็น วิชัย (วัยหนุ่ม)
สุทธิรักษ์ ทรัพย์วิจิตร รับบทเป็น เจเจ, ชายหนุ่มว่างงานในวัย 26 ปี
ลัทธ์กมล ปิ่นโรจน์กีรติ รับบทเป็น เฟิร์น, แฟนสาวของเจเจ
จิตต์ติภัทร วรกิจพิพัฒน์ รับบทเป็น นิตยา, ภรรยาผู้ล่วงลับของวิชัย
หัสสยา อิสริยะเสรีกุล รับบทเป็น นิตยา (วัยสาว)
พุทธศาสนสถาน

พระเจดีย์ของวัดประยูรวงศาวาส
พุทธศาสนสถาน แปลโดยตรงได้ความว่า  สถานที่ หรือสิ่งก่อสร้าง ซึ่งสร้างขึ้นเพื่อใช้ในกิจการ หรือเกี่ยวข้องกับ พระพุทธศาสนา ได้แก่ สำนักสงฆ์ วัดวาอาราม โบสถ์ วิหาร เจดีย์ และสถูป เป็นต้น เป็นสถานที่ซึ่งใช้ประกอบพิธีทางศาสนา เป็นที่พำนักของพระภิกษุ และเป็นอนุสรณ์ให้ระลึกถึงคุณพระรัตนตรัย ซึ่งพุทธศาสนิกชนนิยมไปกราบไหว้บูชา และร่วมกิจกรรมต่าง ๆ
วัด
วิหาร
อุโบสถ
เจดีย์
ยู แอร์ไลน์

ยู แอร์ไลน์ (อังกฤษ: U Airlines) เป็นสายการบินสัญชาติไทยซึ่งให้บริการระดับสูง (premium) สำหรับผู้โดยสารที่ต้องการความสะดวกสบาย ไม่มีบริการตามเส้นทางบินประจำ มีแต่ให้บริการเช่าเหมาลำ ปัจจุบันถูกระงับการบินไปแล้วเนื่องจากเหตุการณ์องค์การการบินพลเรือนระหว่างประเทศลดระดับการบินของไทย
ประวัติ

สายการบินนี้ก่อตั้งขึ้นเมื่อเดือนเมษายน พ.ศ. 2555 โดยบริษัทยู แอร์ไลน์ จำกัด ซึ่งมีนายเสริม ศรีสุวรรณ์ เป็นประธานเจ้าหน้าที่บริหาร มีทุนจดทะเบียน 500,000,000 บาท ต่อมาในเดือนสิงหาคม พ.ศ. 2555 ได้รับมอบเครื่องบินแอร์บัสเอ320-200 (A320 - 200) เป็นลำแรก เปิดเที่ยวบินปฐมฤกษ์ในวันที่ 26 กันยายน พ.ศ. 2555 เส้นทางกรุงเทพฯ-เหยียนเฉิง-กรุงเทพฯ ณ ท่าอากาศยานดอนเมือง
ต่อมา ในช่วงปี พ.ศ. 2557 ภายหลังผู้โดยสารจำนวนมากพบว่า ยู แอร์ไลน์ ยกเลิกไฟลท์บินโดยไม่บอกล่วงหน้า อีกทั้ง ยังประสบปัญหาองค์การการบินพลเรือนระหว่างประเทศลดระดับการบินของไทย ทำให้ ยู แอร์ไลน์ ให้บริการบินต่อไปไม่ได้
จุดหมายปลายทาง

สายการบินนี้เริ่มดำเนินการในเดือนกันยายน พ.ศ. 2555 ด้วยเครื่องบินแอร์บัส เอ320-200 เป็นบริการให้เช่าเหมาลำโดยมีจุดหมายปลายทางในประเทศกลุ่มเอเชีย เช่น จีน เกาหลี อินเดีย เป็นต้น และมีเส้นทางบินดังต่อไปนี้
จุดหมายปลายทาง > เส้นทางบินภายในประเทศ

ประเทศไทย
กรุงเทพมหานคร - ท่าอากาศยานนานาชาติสุวรรณภูมิ
เชียงใหม่ - ท่าอากาศยานนานาชาติเชียงใหม่ (เริ่มบินตั้งแต่ 1 ธันวาคม 2555)
ภูเก็ต - ท่าอากาศยานนานาชาติภูเก็ต (เริ่มบินตั้งแต่ 1 ธันวาคม 2555)
จุดหมายปลายทาง > เส้นทางบินระหว่างประเทศ

ประเทศเกาหลีใต้
โซล - ท่าอากาศยานนานาชาติอินชอน (เริ่มบินตั้งแต่ 17 ตุลาคม 2555)
ปูซาน - ท่าอากาศยานนานาชาติคิมแฮ
สาธารณรัฐประชาชนจีน
นานกิง - ท่าอากาศยานนานาชาตินานจิง Lukou
ฉงชิ่ง - ท่าอากาศยานนานาชาติฉงชิ่งเจียงเป่ย์
เหยียนเฉิง - ท่าอากาศยานนานาชาติเหยียนเฉิง
หนิงโป - ท่าอากาศยานนานาชาติหนิงโป
ประเทศอินเดีย
พุทธคยา - ท่าอากาศยานนานาชาติพุทธคยา (เริ่มบินตั้งแต่ 31 ตุลาคม 2555)
เจนไน - ท่าอากาศยานนานาชาติเชนไน (เริ่มบินตั้งแต่ 24 ตุลาคม 2555)
สาธารณรัฐอินโดนีเซีย
จาการ์ตา - ท่าอากาศยานนานาชาติซูการ์โน-ฮัตตา (เริ่มบินตั้งแต่ 12 พฤศจิกายน 2555)
ฝูงบิน

จำนวนฝูงบินของสายการบิน ยู แอร์ไลน์ ณ วันที่ 5 สิงหาคม พ.ศ. 2555 มีดังนี้
| เครื่องบิน | ทะเบียน | จำนวน | สั่งซื้อ | อายุเครื่อง | จำนวนผู้โดยสาร> P | จำนวนผู้โดยสาร> Y | จำนวนผู้โดยสาร> เส้นทางบิน | หมายเหตุ |
| --- | --- | --- | --- | --- | --- | --- | --- | --- |
| แอร์บัส A320-231 | HS-CTA | 1 | 17 | 20 ปี 6 เดือน | 20 | 126 | ภายในประเทศ และ เอเชีย |  |
| แอร์บัส A380 |  |  | 1 |  |  |  |  |  |
| รวม |  | 1 | 18 |  |  |  |  |  |
พระพุทธมงคลมหาราช

| พระพุทธมงคลมหาราช |
| --- | --- |

ประเภท: พระพุทธรูป
ความสูง: 19.9 เมตร
วัสดุ: ทองเหลือง หล่อแยกชิ้น ลงสีทอง
สถานที่ประดิษฐาน: เขาคอหงส์ อำเภอหาดใหญ่ จังหวัดสงขลา
ความสำคัญ: พระพุทธรูปประจำเมืองหาดใหญ่และขนาดใหญ่ที่สุดองค์หนึ่งในภาคใต้
หมายเหตุ: สร้างในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
 สถานีย่อยพระพุทธศาสนา
พระพุทธมงคลมหาราชบนเขาคอหงส์ สวนสาธารณะเทศบาลนครหาดใหญ่
พระพุทธมงคลมหาราช เป็นพระพุทธรูปขนาดใหญ่ประดิษฐานบนเขาคอหงส์ สวนสาธารณะเทศบาลนครหาดใหญ่ เทศบาลเมืองคอหงส์ อำเภอหาดใหญ่ มีขนาดใหญ่ที่สุดองค์หนึ่งในภาคใต้ นับได้ว่าเป็น "พระพุทธรูปประจำเมืองหาดใหญ่" ประติมากรรมองค์พระสร้างขึ้นด้วยจิตศรัทธาของพุทธศาสนิกชนทั้งชาวไทยและชาวต่างชาติ เพื่อเฉลิมพระเกียรติเนื่องในวโรกาสเฉลิมพระชนมพรรษา 6 รอบ 5 ธันวาคม 2542 (72 พรรษา) ในรัชกาลที่ 9 ออกแบบโดย ภิญโญ สุวรรณคีรี (ศิลปินแห่งชาติ) หล่อด้วยทองเหลือง ได้รับพระราชทานนามจากพระบาทสมเด็จพระเจ้าอยู่หัวฯ ว่า “พระพุทธมงคลมหาราช” ซึ่งหมายความว่า “ความเป็นสิริมงคลอันยิ่งใหญ่” เมื่อวันที่ 12 ตุลาคม พ.ศ.2542 สมเด็จพระญาณสังวรสมเด็จพระสังฆราชเป็นองค์ประธานพิธีเททองพระหัตถ์พระพุทธมงคลมหาราช ณ มณฑลพิธีพุทธมณฑล จังหวัดนครปฐม เมื่อวันอาทิตย์ที่ 19 มีนาคม พ.ศ.2543 จากนั้นสมเด็จพระเทพรัตนสุดาฯ สยามบรมราชกุมารี เสด็จทรงประกอบพิธีเททองหล่อพระเกตุมาลาเมื่อวันพฤหัสที่ 10 สิงหาคม พ.ศ.2553 ขึ้นมายังเขาคอหงส์ หันหน้าพระพักต์เข้าสู่เมืองหาดใหญ่
โครงสร้าง

พระพุทธมงคลมหาราช เป็นพระพุทธรูปทองเหลืองหล่อแยกชิ้น ขนาดเมื่อประกอบแล้วมีความสูง 19.9 เมตร (ไม่นับรวมฐาน) น้ำหนัก 200 ตัน ปางห้ามญาติ หันหน้าพระพักต์เข้าสู่เมืองหาดใหญ่ ฐานพระพุทธมงคลมหาราชได้รับพระบรมราชานุญาตให้ ใช้ตราสัญลักษณ์งานพระราชพิธีมหามงคลเฉลิมพระชนมพรรษา 6 รอบ วันที่ 5 ธันวาคม พ.ศ. 2552 ประดิษฐานบนเนินราบของเขาคอหงส์ (ยอดมีความสูง 371 เมตรเหนือน้ำทะเล) และสามารถโดยสารกระเช้าลอยฟ้ารางคู่ มีระยะทาง 525 เมตร จากสถานีท้าวมหาพรหม ไปยังสถานีพระพุทธมงคลมหาราช
หมากรุกไทย

การแข่งขันหมากรุกไทย
ชุดหมากรุกไทยสมัย 100 ปีก่อน พ.ศ. 2555
ชุดหมากรุกไทยสมัย 200 ปีก่อน พ.ศ. 2555 โดยตัวเบี้ยเป็นเปลือกหอย
ชุดหมากรุกไทยสมัยรัตนโกสินทร์ตอนต้น ที่ตัวหมากรุกทำจากเขาควายเผือก และเขาควายดำ
หมากรุกไทย เป็นเกมกระดานที่พัฒนามาจากหมากรุกของอินเดียที่ชื่อเกมว่าจตุรงค์ ลักษณะการเล่นเกมใกล้เคียงกับหมากรุกสากล นอกจากนี้ในประเทศกัมพูชามีเกมหมากรุก ซึ่งมีลักษณะใกล้เคียงกับหมากรุกไทยนิยมเล่นกันอย่างแพร่หลาย
หมากรุกไทย มีประวัติเริ่มที่อินเดีย โดยมาจากตำนานของรามเกียรติ์ ตามตำนานกล่าวว่า ฝ่ายทศกัณฐ์นั้น เมื่อมีศึกเข้าประชิด นางมณโฑ มเหสีของทศกัณฐ์ เห็นทศกัณฐ์เครียดกับการศึกจึงคิดหาเกมให้สวามีได้ผ่อนคลาย โดยคิดเป็นเกมหมากรุกขึ้น โดยแต่เดิมใช้คนเล่น 4 คน เรียกว่า จตุรังคะ แต่ในภายหลังได้รับการปรับปรุงจนสามารถใช้ผู้เล่นเพียง 2 คนได้
อย่างไรก็ตาม คาดว่าหมากรุกแพร่หลายมาตามเส้นทางสายไหมจากอินเดียและตะวันออกกลาง ซึ่งเป็นรูปแบบหมากรุกก่อนที่จะพัฒนาเหมือนหมากรุกต่างๆในปัจจุบัน ทำให้มีกฎเกณฑ์และรูปแบบเป็นเอกลักษณ์เฉพาะตัวในแต่ละประเทศ
แชมป์หมากรุกโลก วลาดีมีร์ ครัมนิค ระบุว่าหมากรุกไทยเป็นเกมที่ต้องใช้กลยุทธ์ การวางแผนที่รอบคอบ เมื่อเทียบกับเกมหมากรุกสากลที่คาดเดาผลในช่วงท้ายเกมได้
ตัวหมากรุก

ขุน (พระราชา) เป็นตัวหมากรุกที่สำคัญที่สุด มีการเดินและกินไปในทิศทางรอบตัวได้ แต่ไม่สามารถเดินเข้าไปในตากินของฝ่ายตรงข้ามได้
| 0 | 1 | 2 | 3 | 4 |
| --- | --- | --- | --- | --- |
 
|   | ● | ● | ● |   |
|   | ● | ข | ● |   |
|   | ● | ● | ● |   |
 
เม็ด (พระราชินี) มีการเดินและกินไปในแนวทแยงทั้ง 4 ด้าน
| 0 | 1 | 2 | 3 | 4 |
| --- | --- | --- | --- | --- |
 
|   | ● |   | ● |   |
|   |   | ม็ |   |   |
|   | ● |   | ● |   |
 
เบี้ยหงาย มีการเดินและกินเหมือนกับเม็ด
โคน (พลช้าง) มีการเดินและกินข้างหน้าแนวตรงและแนวแทยง และข้างหลังในแนวแทยงเท่านั้น(ห้ามถอยแนวตรงหรือเดินออกข้าง)
| 0 | 1 | 2 | 3 | 4 |
| --- | --- | --- | --- | --- |
 
|   | ● | ● | ● |   |
|   |   | ค |   |   |
|   | ● |   | ● |   |
 
ม้า (พลม้า) เป็นหมากตัวเดียวที่สามารถข้ามหมากตัวได้ และมีลักษณะการเดินเป็นรูปตัว L (เดินไปข้างหน้าสองช่องแล้วเดินออกข้างอีกหนึ่งช่องหรือเดินออกข้างหนึ่งช่องแล้วเดินไปข้างหน้าอีกสองช่อง)
| 0 | 1 | 2 | 3 | 4 |
| --- | --- | --- | --- | --- |
|   | ● |   | ● |   |
| ● |   |   |   | ● |
|   |   | ม |   |   |
| ● |   |   |   | ● |
|   | ● |   | ● |   |
เรือ (พลเรือ) เดินเหมือนเรือของหมากรุกชาติอื่น
| 0 | 1 | 2 | 3 | 4 |
| --- | --- | --- | --- | --- |
|   |   | │ |   |   |
|   |   | │ |   |   |
| ─ | ─ | ร | ─ | ─ |
|   |   | │ |   |   |
|   |   | │ |   |   |
เบี้ย (พลราบ) มีการเดินไปทางข้างหน้าและกินในแนวทแยงด้านหน้า เมื่อเบี้ยไปถึงแนววางเบี้ยของฝ่ายตรงข้ามจะกลายเป็นเบี้ยหงาย และมีการเดินและกินเช่นเดียวกับเม็ดทุกประการ
| 0 | 1 | 2 | 3 | 4 |
| --- | --- | --- | --- | --- |
 
|   | ○ | ● | ○ |   |
|   |   | บ |   |   |
กติกาการเล่น

ผู้เล่นแต่ละคนผลัดกันเดินหมากของฝ่ายตนเองครั้งละ 1 ตัว
ถ้าเดินหมากของฝ่ายตัวเองไปในตำแหน่งที่หมากของฝ่ายตรงข้ามตั้งอยู่ หมากของฝ่ายตรงข้ามจะโดนกินและเอาออกนอกกระดาน ยกเว้นขุนจะโดนกินไม่ได้
ถ้าเดินหมากไปในตำแหน่งที่ตาต่อไปกินขุนของฝ่ายตรงข้ามได้ จะต้องพูดว่า"รุก" โดยตาต่อไปฝ่ายตรงข้ามต้องป้องกันหรือเดินหนีไม่ให้ขุนอยู่ในตำแหน่งที่จะโดนกิน
ถ้าขุนโดนรุกอยู่และเดินหนีหรือป้องกันการรุกไม่ได้ จะถือว่ารุกจนและเป็นฝ่ายแพ้
ถ้าขุนไม่โดนรุก แต่ในตาต่อไปเดินหมากตัวไหนไม่ได้เลย จะเรียกว่าอับ และจะเสมอกัน
การนับศักดิ์

การนับศักดิ์ หรือบางครั้งเรียกว่า การนับเพื่อขอเสมอ เป็นเหตุการณ์ที่เกิดขึ้นในช่วงปลายกระดาน มีเฉพาะในหมากรุกไทยเท่านั้น โดยเมื่อมีการนับจนครบตามเงื่อนไข จะถือว่าทั้งสองฝ่ายเสมอกัน ไม่มีการแพ้-ชนะเกิดขึ้น
การนับศักดิ์ จะนับโดยฝ่ายที่เป็นรองฝ่ายเดียวเท่านั้น โดยนับในขณะที่ตนเป็นฝ่ายเดินหมาก หากลืมนับในตาใด ให้ถือว่าเป็นความผิดของฝ่ายเป็นรอง ดังนั้นเมื่อถึงตาถัดไปหรือเมื่อนึกได้ ให้นับเลขต่อจากที่นับตัวสุดท้าย ห้ามมิให้มีการนับข้ามเด็ดขาด (เว้นแต่ฝ่ายเป็นต่อจะอนุญาต) เช่น หากนับถึง 10 แล้วลืมนับไป 3 ตา จึงนึกขึ้นได้ ตาต่อไปที่เดินก็ให้นับ 11 (ไม่ให้นับ 14)
การนับศักดิ์ สามารถแบ่งได้เป็น 2 แบบ คือ การนับศักดิ์กระดาน และการนับศักดิ์หมาก
การนับศักดิ์ > การนับศักดิ์กระดาน

การนับโดยวิธีนี้จะเริ่มนับเมื่อทั้งสองฝ่ายไม่มีเบี้ยคว่ำ และฝ่ายเป็นรองเหลือหมากตั้งแต่ 2 ตัวขึ้นไป โดยให้เริ่มต้นนับตั้งแต่ 1 ไปจนถึง 64 (ฝ่ายเป็นรองเป็นผู้นับฝ่ายเดียว) โดยเมื่อฝ่ายเป็นรองนับเลข 64 ฝ่ายเป็นต่อจะมีโอกาสเดินอีก 1 ตา ถ้ารุกจน จะถือว่าชนะ (ต้องนับ 65 ถึงจะเสมอ)
ถ้าระหว่างนับศักดิ์กระดานฝ่ายเป็นต่อถูกกินหมากจนกลับเป็นรอง ก็มีสิทธิขอนับศักดิ์กระดานได้ โดยให้นับใหม่ตั้งแต่ 1 และหากฝ่ายเป็นต่อกลับมาได้เปรียบอีกครั้ง (ได้เปรียบ>เสียเปรียบ>กลับมาได้เปรียบ) ฝ่ายเป็นรองก็มีสิทธิขอนับศักดิ์กระดานได้ใหม่ แต่ต้องเริ่มนับใหม่ตั้งแต่ 1 ห้ามนับต่อจากเดิมเด็ดขาด
ถ้าระหว่างนับศักดิ์กระดานฝ่ายเป็นรองถูกกินหมากจนเหลือขุนเพียงตัวเดียว จะต้องนับศักดิ์หมากที่มีบนกระดานเท่านั้น
การนับศักดิ์ > การนับศักดิ์หมาก

การนับโดยวิธีนี้จะเริ่มนับก็ต่อเมื่อฝ่ายเป็นรองเหลือขุนเพียงตัวเดียว และบนกระดานไม่มีเบี้ยคว่ำเหลืออยู่ โดยเริ่มนับตัวหมากของทั้งสองฝ่ายที่อยู่บนกระดานก่อน ได้จำนวนเท่าใดก็ให้เริ่มนับศักดิ์หมากต่อจากนั้น เช่น ฝ่ายเป็นต่อมีหมาก 4 ตัว (ขุน โคน และเบี้ยหงายอีก 2 ตัว) ฝ่ายเป็นรองมีหมาก 1 ตัว (เหลือขุนเพียงตัวเดียว ซึ่งเป็นเงื่อนไขของการนับศักดิ์หมากด้วย) เท่ากับว่ามีตัวหมากอยู่บนกระดาน 5 ตัว ในการนับศักดิ์หมากก็ให้เริ่มนับต่อที่ 6 โดยฝ่ายเป็นรองเป็นผู้นับฝ่ายเดียว เมื่อฝ่ายเป็นต่อมีศักดิ์ของหมากดังนี้
เรือสองลำต้องรุกให้ฝ่ายเป็นรองนับถึง 8
เรือลำเดียวต้องรุกให้ฝ่ายเป็นรองนับถึง 16
โคนสองตัวต้องรุกให้ฝ่ายเป็นรองนับถึง 22
โคนตัวเดียวต้องรุกให้ฝ่ายเป็นรองนับถึง 44
ม้าสองตัวต้องรุกให้ฝ่ายเป็นรองนับถึง 32
ม้าตัวเดียวต้องรุกให้ฝ่ายเป็นรองนับถึง 64
สำหรับเม็ดและเบี้ยหงายนับถึง 64
การนับศักดิ์หมากให้ไล่นับจากศักดิ์ใหญ่ก่อนเสมอ (เรียงจากบนลงล่าง) เช่น (หากเหลือ เรือ 1 ตัว, โคน 1 ตัว, ม้า 2 ตัว ให้นับ 16) (ถ้าหากเหลือ โคน 1 ตัว, เบี้ยหงาย 3 ตัว ให้นับ 44) (ถ้าหากเหลือ โคน 1 ตัว, ม้า 2 ตัว ให้นับ 44 ไม่ใช่ 32 เพราะโคนมีศักดิ์สูงกว่าม้า) แต่บางแห่งก็บอกว่าให้ฝ่ายเสียเปรียบสามารถเลือกนับศักดิ์น้อยสุดได้
การนับศักดิ์หมากจะมีเงื่อนไขการเสมอเหมือนกับจากการนับศักดิ์กระดาน คือ เมื่อฝ่ายเป็นรองนับจนครบแล้ว ฝ่ายเป็นต่อมีสิทธิเดินได้อีก 1 ตา หากสามารถรุกจนได้ ให้ถือว่าฝ่ายเป็นต่อชนะ เช่น ถ้ามีเรือ 2 ตัว (นับ 8) พอนับถึง 8 แล้ว ฝ่ายเป็นต่อจะมีสิทธิเดินอีก 1 ครั้ง โดยที่ยังไม่เสมอ (จะเสมอเมื่อฝ่ายเป็นรองนับ 9 ได้)
ถ้าเริ่มนับศักดิ์หมากแล้วถ้าฝ่ายเป็นรองกินหมากตัวใดตัวหนึ่งของฝ่ายเป็นต่อก็มิให้เปลี่ยนแปลงการนับเป็นอย่างอื่น (มีเรือ 2 ลำ นับ 8 หากถูกกินไป 1 ลำ ก็ยังคงนับถึงแค่ 8 ไม่เปลี่ยนเป็น 16 แต่อย่างใด) แต่ถ้าคิดว่าตัวเองพลิกสถานการณ์ได้แล้ว ฝ่ายเป็นรองสามารถจะหยุดนับเมื่อใดก็ได้
นอกจากนี้การนับศักดิ์ยังช่วยเพิ่มความสนุกให้กับการแข่งขัน คือ เมื่อการแข่งขันดำเนินมาจนถึงช่วงปลายกระดาน แต่ยังไม่มีทีท่าว่าจะจบลง หากปล่อยไว้ก็จะใช้เวลามากและน่าเบื่อ เมื่อมีการนับศักดิ์จะทำให้การแข่งขันไม่ยืดเยื้อ และยังช่วยให้ทั้งสองฝ่ายตั้งใจเดินหมากมากขึ้น เพราะฝ่ายเป็นต่อต้องการที่จะชนะ แต่หากคิดไม่รอบคอบ โดนนับจนครบ แทนที่ตัวเองจะชนะกลับกลายเป็นได้แค่เสมอ ในขณะเดียวกัน ฝ่ายเป็นรอง ถ้าปล่อยให้เล่นยืดเยื้อไม่สิ้นสุด ย่อมมีโอกาสแพ้สูง แต่เมื่อมีการนับศักดิ์ ทำให้ฝ่ายเป็นรองเห็นจุดหมายที่จะเสมอ ทำให้ต้องคิดให้รอบคอบเพื่อที่จะได้ไม่ต้องแพ้ในกระดานนั้น ๆ
ดูเพิ่ม

สถานีย่อยประเทศไทย
หมากรุก
หมากรุกทหาร
แหล่งข้อมูลอื่น

สมาคมกีฬาหมากรุกไทย ที่เฟซบุ๊ก
| ด ค กมรดกภูมิปัญญาทางวัฒนธรรมของชาติ สาขากีฬาภูมิปัญญาไทย โดยกระทรวงวัฒนธรรม |
| --- | --- |
ศิลปะการต่อสู้ป้องกันตัว:  มวยไทย  กระบี่กระบอง  เจิง  ซีละ  มวยโบราณสกลนคร 
กีฬาพื้นบ้าน:  ว่าวไทย  ตระกร้อ  แย้ลงรู  ตี่จับ  หมากรุกไทย  ตะกร้อลอดห่วง  วิ่งวัว  วิ่งควาย  มวยตับจาก  มวยทะเล  แข่งเรือยาว  ตีขอบกระด้ง  ตีไก่คน  รถม้าชาวเสียม  แข่งโพนจังหวัดพัทลุง 
การเล่นพื้นบ้าน:  ไม้หึ่ม  หมากเก็บ  เสือกินวัว  กาฟักไข่  หนอนซ้อน  แนดข้ามส้าว  โค้งตีนเกวียน  เสือข้ามห้วย  งูกินหาง  อีตัก  อิ้นกอนฟ้อนแคน  การแข่งขันว่าวดุ๊ยดุ่ย  การเส็งกลองกิ่ง  เรือบก  การเล่นโหวด 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม
เลขโดด

เลขโดดสิบตัวของเลขอาหรับ เรียงลำดับตามค่า
เลขโดด คือสัญลักษณ์ชนิดหนึ่งที่สามารถนำมารวมกันเพื่อใช้แทนจำนวนและระบบเลขเชิงตำแหน่ง ในระบบเลขระบบหนึ่ง ๆ ถ้าฐานเป็นจำนวนเต็ม จำนวนของเลขโดดที่จำเป็นต้องใช้จะเท่ากับค่าสัมบูรณ์ของฐานเสมอ
ภาพรวม

ในระบบเลขโดดพื้นฐาน ตัวเลขหรือจำนวนคือลำดับของเลขโดดซึ่งอาจมีความยาวเท่าใดก็ได้ แต่ละตำแหน่งในลำดับมีค่าประจำหลัก และเลขโดดแต่ละตัวก็มีค่าของมันเอง ค่าของจำนวนนั้นก็จะได้มาจากการคูณเลขโดดแต่ละตัวกับค่าประจำหลักของมัน แล้วรวมออกมาเป็นผลลัพธ์
ภาพรวม > ค่าของเลขโดด

เลขโดดแต่ละตัวในระบบเลขคือจำนวนเต็มจำนวนหนึ่ง ตัวอย่างเช่น ในเลขฐานสิบ เลขโดด "1" ใช้แทนจำนวนเต็ม "หนึ่ง" และในเลขฐานสิบหก อักษร "A" ก็ใช้แทนจำนวนเต็ม "สิบ" เป็นต้น ระบบเลขเชิงตำแหน่งต้องมีเลขโดดที่ใช้แทนจำนวนตั้งแต่ศูนย์ไปจนเกือบถึงฐานของระบบเลขนั้น (ไม่รวมจำนวนที่เป็นฐาน)
ภาพรวม > การคำนวณค่าประจำหลัก

ระบบเลขฮินดู-อาหรับใช้จุดทศนิยม โดยปกติเป็นมหัพภาค (.) หรือบางประเทศในยุโรปก็ใช้จุลภาค (,) เพื่อกำกับ "หลักหน่วย" ซึ่งมีค่าประจำหลักคือหนึ่ง แต่ละหลักที่อยู่ทางซ้ายของจุดทศนิยมจะมีค่าประจำหลักเท่ากับค่าประจำหลักก่อนหน้าคูณด้วยฐาน ในทำนองเดียวกัน แต่ละหลักที่อยู่ทางขวาของจุดทศนิยมจะมีค่าประจำหลักเท่ากับค่าประจำหลักก่อนหน้าหารด้วยฐาน ยกตัวอย่างจำนวน 10.34 ในฐานสิบ
เลขโดด 0 อยู่ทางซ้ายติดกับจุดทศนิยม ดังนั้นมันจึงเป็นหลักหน่วย และมีค่าประจำหลักคือหนึ่ง
เลขโดด 1 อยู่ทางซ้ายของหลักหน่วย ดังนั้นมันจึงเป็นหลักสิบ และมีค่าประจำหลักคือสิบ
เลขโดด 3 อยู่ทางขวาติดกับจุดทศนิยม ดังนั้นมันจึงเป็นหลักส่วนสิบ และมีค่าประจำหลักคือหนึ่งส่วนสิบ
เลขโดด 4 อยู่ทางขวาของหลักส่วนสิบ ดังนั้นมันจึงเป็นหลักส่วนร้อย และมีค่าประจำหลักคือหนึ่งส่วนร้อย
ค่ารวมของจำนวนดังกล่าวคือ 1 สิบ, 0 หน่วย, 3 ส่วนสิบ และ 4 ส่วนร้อย สังเกตว่า 0 มิได้ส่งผลต่อค่าของจำนวน แต่มันทำให้ 1 เลื่อนไปอยู่ในหลักสิบแทนที่จะเป็นหลักหน่วย
ดูเพิ่ม

บิต
เลขนัยสำคัญ